Национална конференция и пресконференция – София, 30.03.2022
На 30 март 2022 г. в зала „Европа“, хотел “Рамада“, бул. „Мария Луиза“ № 131, гр. София бе проведена Национална конференция и пресконференция в рамките на „Обществена кампания за подкрепа на законодателни промени, създаващи условия за активно гражданско участие градовете с районно деление“ по проект „Демократизиране на процесите на формиране и прилагане на политики в градовете с районно деление – София, Пловдив и Варна“.

На конференцията взеха участие представители и експерти от общините София, Пловдив и Варна, на районните администрации, НПО и други представители на гражданския сектор и бизнеса, представители на медиите.

На конференцията бяха представяни резултатите от проведените в рамките на проекта проучвания, обществени форуми и кръгли маси, при които бяха идентифицирани основни проблеми и възможни решения. Бяха проведени две панелни дискусии – първата, с фокус върху „Законодателни и институционални промени за подобряване управлението на общините с районно деление и формулиране на предложения за промени“, а на втората бяха обсъдени възможностите по отношение на „Законодателни и институционални промени за включване на гражданите във формулирането и изпълнението на общински политики, както и формулиране на предложения за промени“.
[bookmark: _GoBack]Националната конференция бе представителния форум, на който представителите на заинтересованите страни постигнаха съгласие по обсъдените предложения и беше изградена позиция за формулиране на предложения за законодателни и институционални промени, свързани с подобряване управлението на общините с районно деление и включване на гражданите във формулирането и изпълнението на местните политики.

